EELNÕU	
KORRALDUS	
	
Tabasalu	                           . oktoober 2024 nr	
	
Projekteerimistingimuste andmine Vääna-Jõesuu külas Koja tee 2 üksikelamu püstitamiseks ehitusprojekti koostamiseks		
	
13.09.2024 esitati läbi ehitisregistri Harku Vallavalitsusele projekteerimistingimuste taotlus Vääna-Jõesuu külas Koja tee 2, katastritunnusega 19809:009:0140 elamumaa 100% sihtotstarbega, 1263m² suurusega katastriüksusele üksikelamu püstitamiseks ehitusprojekti koostamiseks. Kinnistu jääb riigitee Metsavahi tee L1 kaitsevööndisse. Kaitsevööndi laius ehitusseadustiku (EhS) § 71 lõige 2 kohaselt on mõlemal pool äärmise sõiduraja välimisest servast kuni 30m.

Ehitisregistri andmetel paikneb kinnistul suvila (registrikood 116030175 ehitisealune pind 94,0m2, maht 137,0m³). Maa-ameti veebilehel kättesaadava kaardirakenduse põhjal on kinnistul suvila.

Projekteerimistingimuste taotluse kohaselt soovitakse olemasolev suvila lammutada ja püstitada kinnistule üksikelamu. Vääna-Jõesuu külas Koja tee 2 katastriüksuse sihtotstarve on 100% elamumaa ja maaüksus paikneb Harku valla üldplaneeringu kohaselt elamumaa juhtfunktsiooniga tiheasustusalal, seega ei ole taotletav tegevus vastuolus üldplaneeringu tingimustega. 
 
Ehitusseadustiku (EhS) § 26 lõike 4 punkti 1 kohaselt määratakse projekteerimistingimustega asjakohasel juhul ka hoone või olulise rajatise kasutamise otstarve.

EhS § 26 lõike 1 kohaselt on projekteerimistingimused vajalikud ehitusloakohustusliku hoone või olulise avaliku huviga rajatise ehitusprojekti koostamiseks, kui puudub detailplaneeringu koostamise kohustus. EhS § 26 lõige 2 sätestab, et pädev asutus annab projekteerimistingimused hoone või olulise rajatise püstitamiseks, rajamiseks või laiendamiseks üle 33% selle esialgu kavandatud mahust.

Planeerimisseaduse (PlanS) § 125 lõike 1 kohaselt on detailplaneeringu koostamine nõutav linnades, alevites ja alevikes ehitusloakohustusliku hoone püstitamiseks, olemasoleva hoone laiendamiseks üle 33% selle esialgu kavandatud mahust, olulise huviga rajatise püstitamiseks ja olulise ruumilise mõjuga ehitise ehitamiseks, kui olulise ruumilise mõjuga ehitise asukoht on valitud üldplaneeringuga. 

Kuna ehitustegevust kavandatakse Vääna-Jõesuu külas, siis PlanS-st tulenevat detailplaneeringu koostamise kohustust ei esine.

PlanS § 125 lõige 2 sätestab, et lisaks PlanS § 125 lõikes 1 sätestatule on detailplaneeringu koostamine nõutav üldplaneeringuga määratud detailplaneeringu koostamise kohustusega alal või juhul. Harku valla üldplaneeringu punkti 2.18.4 kohaselt on tiheasustusaladel kõikide arendustegevuste puhul kohustuslik detailplaneeringu koostamine. 

Kinnistu jääb üldplaneeringu kohaselt tiheasustusalale. Samas ei ole kavandatav ehitustegevus käsitatav arendustegevusena üldplaneeringu seletuskirja punkti 2.18 tähenduses. Seega ei tulene ka Harku valla üldplaneeringust taotletava läbiviimiseks detailplaneeringu koostamise kohustust ning projekteerimistingimuste andmine on võimalik.

EhS § 31 lg 4 punkti 1 kohaselt esitatakse projekteerimistingimuste eelnõu vajaduse korral kooskõlastamiseks asutusele, kelle seadusest tulenev pädevus on seotud projekteerimistingimuste taotluse esemega. Koja tee 2 kinnistu asub praktiliselt kogu ulatuses riigitee Metsavahi tee L1 kaitsevööndis. Sellest tulenevalt esitas vallavalitsus projekteerimistingimuste eelnõu kooskõlastamiseks Transpordiametile. Transpordiamet kooskõlastas oma 2024  saadetud kirjaga nr 7.1-2/23/ eelnõu märkustega, millega on käesolevat eelnõud täiendatud.

EhS § 33 lg 1 kohaselt kehtivad projekteerimistingimused viis aastat. Põhjendatud juhul võib pädev asutus projekteerimistingimuste kehtivuseks sätestada teistsuguse tähtaja või muuta projekteerimistingimuste kehtivuse tähtaega. 

Harku Vallavalitsus peab põhjendatuks projekteerimistingimuste kehtivuse tähtajaks kolme aasta määramist, kuna kolme aastat võib pidada piisavaks ajaks soovi korral ehitusprojekti koostamiseks ja ehitusloa taotlemiseks. Juhul, kui isik nimetatud aja jooksul ehitusluba ei taotle, ei piira miski tema poolt uute projekteerimistingimuste taotlemist, arvestades tol hetkel kehtivate üldiste kasutus- ja ehitustingimustega. 

Ehitusseadustiku § 26 lõike 1, lõike 2 punkti 1, lõigete 3 ja 4, § 28, § 33 lõike 1, planeerimisseaduse § 125 lõigete 1 ja 2, Harku valla üldplaneeringu, 31.05.2018 Harku Vallavolikogu otsusega nr 51 kehtestatud Harku valla ehitustingimusi, miljööväärtuslikke alasid ja väärtuslikke maastikke määrava ning tihehoonestusalasid täpsustava teemaplaneeringu, kohaliku omavalitsuse korralduse seaduse § 6 lõike 1, § 22 lõike 2 ja Harku Vallavolikogu 25. mai 2017 määruse nr 21 “Harku valla ehitusmäärus” § 9 punkti 2 alusel:

1. Anda projekteerimistingimused üksikelamu püstitamiseks ehitusprojekti koostamiseks aadressil Harku vald, Vääna-Jõesuu küla, Koja tee 2 vastavalt lisale 1.

2. Projekteerimistingimused kehtivad  . oktoobrini 2027 (kaasa arvatud).

3. Korraldust on võimalik vaidlustada 30 päeva jooksul selle teatavakstegemisest arvates, esitades vaide Harku Vallavalitsusele haldusmenetluse seaduses sätestatud korras või kaebuse Tallinna Halduskohtule halduskohtumenetluse seadustikus sätestatud korras.

4. Korraldus jõustub teatavakstegemisest.

(allkirjastatud digitaalselt)	
	(allkirjastatud digitaalselt)	
Erik Sandla		
Vallavanem 
	Maarja Lehemets-Tihhanov
Vallasekretär	

Jaotuskava: Menetlus  EHR-is 450670, TOOMAS LUBJA, toomas.lubja@gmail.com, 
MARI HELDE, marihelde1@gmail.com